wickkiey/tamil-wikipedia-chunked huggingface dataset:
# இந்திய மருந்தியல் குழுமம்

## இந்திய மருந்தியல் குழுமத்தின் முக்கிய செயல்பாடுகள்

இந்திய மருந்தியல் குழுமத்தின் முக்கிய செயல்பாடுகள்:  
- மருந்தாளுநராகத் தகுதி பெறுவதற்குத் தேவையான குறைந்தபட்ச கல்வித் தரத்தைப் பரிந்துரைத்தல். (குறிப்பு: மருந்தியல் சட்டத்தின் பிரிவு 10)
- மருந்தகத்தில் கல்வியை வழங்குவதற்கு இந்திய மருந்தியல் குழுமத்தின் ஒப்புதலைப் பெறும் நிறுவனங்கள் நிறைவேற்ற வேண்டிய நிபந்தனைகளைப் பரிந்துரைக்கும் கல்வி ஒழுங்குமுறைகளை உருவாக்குதல். (குறிப்பு: மருந்தியல் சட்டத்தின் பிரிவு 10)
- நாடு முழுவதும் ஒரே மாதிரியான கல்வித் தரங்களைச் செயல்படுத்துவதை உறுதி செய்தல். (குறிப்பு: மருந்தியல் சட்டத்தின் பிரிவு 10)
- பரிந்துரைக்கப்பட்ட விதிமுறைகளின் படி உள்ளதா என்பதைச் சரிபார்த்து, மருந்தகச் சட்டத்தின் கீழ் அனுமதி கோரும் மருந்தக நிறுவனங்களை ஆய்வு செய்தல். (குறிப்பு: மருந்தியல் சட்டத்தின் பிரிவு 16)
- மருந்தாளுநர்களுக்கான படிப்பு மற்றும் பரீட்சைக்கு ஒப்புதல் அளித்தல் அதாவது மருந்தியல் படிப்புகளை வழங்கும் கல்விப் பயிற்சி நிறுவனங்களின் ஒப்புதல் (குறிப்பு: மருந்தியல் சட்டத்தின் பிரிவு 12)
- அங்கீகரிக்கப்பட்ட படிப்பு அல்லது அங்கீகரிக்கப்பட்ட பரீட்சை இந்திய மருந்தியல் குழுமத்தினால் பரிந்துரைக்கப்பட்ட கல்வித் தரங்களுக்கு இணங்கத் தொடரவில்லை என்றால், அங்கீகாரத்தைத் திரும்பப் பெற. (குறிப்பு: மருந்தியல் சட்டத்தின் பிரிவு 13)
- மருந்தியல் சட்டம் நீட்டிக்கப்பட்டுள்ள பிராந்தியங்களுக்கு வெளியே வழங்கப்படும் தகுதிகளை அங்கீகரிக்க, அதாவது வெளிநாட்டுத் தகுதிக்கான அங்கீகாரம். (குறிப்பு: மருந்தியல் சட்டத்தின் பிரிவு 14)
- மருந்தாளுநர்களின் மத்திய பதிவேட்டைப் பராமரிக்க. (குறிப்பு: மருந்தியல் சட்டத்தின் பிரிவு 15அ)
# இந்தூர் முகமை

**இந்தூர் முகமை** (**Indore**), குடிமைப்பட்ட கால இந்தியாவை ஆண்ட பிரித்தானிய இந்தியாவின் ஆட்சியின் கீழிருந்த மத்திய இந்தியாவின் சுதேச சமஸ்தானங்களை கண்காணிக்கவும், ஆண்டுதோறும் திறை வசூலிக்கவும் இம்முகமை 1818-ஆம் ஆண்டு முதல் 1947-ஆம் ஆண்டு முடிய செயல்பட்டது.இதன் தலைமையிடம் இந்தூர் நகரம் ஆகும்.
# இந்தூர் முகமை

## வரலாறு

மராத்தியப் பேரரசிற்கு எதிராக பிரித்தானிய இந்தியாவின் ஆட்சியின் ஆட்சியாளரகள் நடத்திய மூன்றாம் ஆங்கிலேய மராத்தியப் போரில் மராத்திய பேரரசு வெற்றி வாய்ப்பை இழந்தது. எனவே மராத்தியப் பேரரசில் இருந்த சிற்றரசுகள் அனைத்தும், 1818-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்றக்கொண்டு, ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர்.  
இந்தூர் பகுதி சுதேச சமஸ்தானங்களை நிர்வகிக்க இந்தூர் முகமை 1818-ஆம் ஆண்டில் நிறுவப்பட்டது. மத்திய மாகாணத்தின் தலைமை ஆணையாளரின் கீழ் இந்தூர் முகமை செயல்பட்டது. இந்தூர் முகமையின் கீழிருந்த சுதேச சமஸ்தான மன்னர்களுக்கு பிரித்தானிய இந்தியா அரசு, துப்பாக்கிக் குண்டுகள் முழுங்கி மரியாதை செய்தனர். 1854-ஆம் ஆண்டு முதல் இந்தூர் முகமை, மத்திய இந்திய முகமையின் கீழ் செயல்பட்டது.  
1947 இந்திய விடுதலைக்குப் பின்னர் இந்தூர் முகமையில் இருந்த சுதேச சமஸ்தானங்கள், 1948-ஆம் ஆண்டில் புதிய மத்திய பாரதம் மாநிலத்துடன் இணைக்கப்பட்டது. பின்னர் 1 நவம்பர் 1956 அன்று மாநில மறுசீரமைப்புச் சட்டத்தின்படி, மத்தியப் பிரதேசம் மாநிலத்துடன் இணைக்கப்பட்டது.
# இந்தூர் முகமை

## இந்தூர் முகமையின் கீழ் சுதேச சமஸ்தானங்கள்

- இந்தூர் சமஸ்தானம்
- ரேவா சமஸ்தானம்
# இந்தூர் முகமை

## இதனையும் காண்க

- மத்திய இந்திய முகமை
- துணைப்படைத் திட்டம்
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- சுதேச சமஸ்தானங்களின் இணைப்பு ஒப்பந்தம்
- பிரித்தானிய இந்தியாவின் வணக்கத்திற்குரிய சுதேச சமஸ்தானங்கள்
- தி இம்பீரியல் கெசட்டியர் ஆப் இந்தியா
# இலித்தியம் ஆர்த்தோசிலிக்கேட்டு

**இலித்தியம் ஆர்த்தோசிலிக்கேட்டு** (*Lithium orthosilicate*) என்பது Li<sub>4</sub>SiO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெண்மை நிற பீங்கான் சேர்மமான இது 1258 பாகை செல்சியசு வெப்பநிலையில் உருகத் தொடங்கும்.  
இலித்தியம் ஆர்த்தோசிலிகேட்டு கார்பன் டை ஆக்சைடு பிடிப்புக்கு முதன்மையாகப் பயன்படுத்தப்படுகிறது. ஏனெனில் இந்த சேர்மம் உயர்ந்த வெப்பநிலையில் CO<sub>2</sub> உடன் வினைபுரிந்து இலித்தியம் கார்பனேட்டை உருவாக்குகிறது. மேலும் இது போன்ற பயன்பாடுகளில் வரையறுக்கப்பட்ட அளவில் செயல்படுத்தப்படுகிறது. திடநிலை மின்பகுளியாக குறிப்பாக திடநிலை மின்கலன்களான இலித்தியம்-இரும்பு மின்கலன்களில் இலித்தியம் ஆர்த்தோசிலிக்கேட்டு பயன்படுத்தப்படுகிறது.
# இலித்தியம் பாசுபைடு

**இலித்தியம் பாசுபைடு** (*Lithium phosphide*) என்பது Li<sub>3</sub>P என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பாசுபரசும் இலித்தியமும் சேர்ந்து இச்சேர்மம் உருவாகிறது.
# இலித்தியம் பாசுபைடு

## தயாரிப்பு

ஆர்கான் வாயுச் சூழலில் சிவப்பு பாசுபரசையும் இலித்தியத்தையும் சேர்த்து சூடுபடுத்தினால் இலித்தியம் பாசுபைடு உருவாகிறது:
::<chem>3Li + P -> Li3P</chem>  
மோனோலித்தியம் பாசுபைடுடன் இலித்தியத்தைச் சேர்த்தாலும் வினை நிகழ்ந்து இச்சேர்மம் கிடைக்கிறது.
::<chem>LiP + 2Li -> Li3P</chem>
# இலித்தியம் பாசுபைடு

## இயற்பியல் பண்புகள்

இடக்குழு P63/mmc மற்றும் a = 0.4264 நானோமீட்டர், c = 0.7579 நானோமீட்டர், Z = 2.
என்ற அலகு அளவுருக்களுடன் இலித்தியம் பாசுபைடு செம் பழுப்பு நிறத்தில் அறுகோணப் படிகத் திட்டத்தில் படிகமாகிறது.
# இலித்தியம் பாசுபைடு

## வேதிப் பண்புகள்

இலித்தியம் பாசுபைடு தண்ணீருடன் வினைபுரிந்து பாசுபீனைக் கொடுக்கிறது::  
::<chem>Li3P + 3H2O -> 3LiOH + PH3</chem>
# இலித்தியம் பாசுபைடு

## பயன்கள்

திட நிலை மின்கலன்களுக்கான சாத்தியமான மின்பகுளியாக இலித்தியம் பாசுபைடைப் பயன்படுத்த பரிந்துரைக்கப்படுகிறது.
# அந்தாரா தேவ் சென்

**அந்தாரா தேவ் சென்** (Antara Dev Sen பிறப்பு 1963) ஒரு பிரித்தானிய-இந்திய பத்திரிகையாளர் ஆவார்.
# அந்தாரா தேவ் சென்

## சுயசரிதை

அந்தாரா இங்கிலாந்தின் கேம்பிரிட்சுவில் பிறந்து டெல்லியிலும் பின்னர் கொல்கத்தாவிலும் தனது பள்ளிப்படிப்பை இந்தியாவிலும் (கொல்கத்தா) அமெரிக்காவிலும் படித்தார். சென் கல்கத்தாவில் உள்ள ஜாதவ்பூர் பல்கலைக்கழகம், அமெரிக்காவின் மாசசூசெட்ஸில் உள்ள சுமித் கல்லூரி மற்றும் ஆர்வர்டு பல்கலைக்கழகத்திலும் படித்தார் . பின்னர் *ஹிந்துஸ்தான் டைம்ஸில்* சேர்ந்தார். *ஹிந்துஸ்தான் டைம்ஸின்* மூத்த தலைமை தொகுப்பாசிரியராக, ராய்ட்டர்ஸ் அறக்கட்டளையின் ஆய்வுதவுத் தொகை மூலம் ஆக்ஸ்போர்டு பல்கலைக்கழகத்தில் பயின்றார். இவர் கல்கத்தாவில் *உள்ள ஆனந்த பஜார் பத்ரிகா* *குழுமத்திலும், தில்லியில் உள்ள இந்தியன் எக்ஸ்பிரஸ் நிறுவனத்திலும்* பணியாற்றியுள்ளார், அங்கு மூத்த உதவி ஆசிரியராக இருந்தார்.  
தில்லி திரும்பிய இவர் *தி லிட்டில் இதழைத்* தொடங்கி அதன் நிறுவன தலைமை தொகுப்பாசிரியராகவும் இருந்தார். இந்த இதழ் பெரும்பாலும் தெற்காசியா தொடர்பான இலக்கியக் கருப்பொருள்கள் பற்றிய கட்டுரைகளை வெளியிடுகிறது. இவர் ஓர் இலக்கிய விமர்சகர் மற்றும் மொழிபெயர்ப்பாளர், செய்தித்தாள் கட்டுரையாளர் மற்றும் ஊடகம், சமூகம், அரசியல், கலாச்சாரம் மற்றும் வளர்ச்சி பற்றிய வர்ணனையாளர் ஆவார். தெற்காசியா தொடரில் இருந்து TLM சிறுகதைகள் உட்பட பல புத்தகங்களை அவர் பதிப்பாசிரியராக இருந்துள்ளார்.  
கல்வி மற்றும் சுகாதாரத்தில் பணிபுரியும் அறக்கட்டளையான பிரதிச்சியின் நிர்வாக அறங்காவலராக சென் உள்ளார்.
# கொருக்குப்பேட்டை

**கொருக்குப்பேட்டை** என்பது சென்னையின் வடக்குப் பகுதியில் உள்ள ஒரு பகுதி. இப்பகுதி கொருக்குப்பேட்டை தொடருந்து நிலையம் மூலம் தொடருந்து சேவை பெறுகிறது.
# கொருக்குப்பேட்டை

## அமைவிடம்

கொருக்குப்பேட்டை தெற்கில் வள்ளலார் நகர் மற்றும் பேசின் பாலமும், வடக்கே தண்டையார்பேட்டையும், கிழக்கில் வண்ணாரப்பேட்டையும் மற்றும் மேற்கில் பக்கிங்காம் கால்வாயும் வியாசர்பாடியும் எல்லைகளாக அமைந்துள்ளன.
# கொருக்குப்பேட்டை

## உள்கட்டமைப்பு

2010ஆம் ஆண்டில், கொக்ரைன் பேசின் சாலை சமமட்டக் கடவு மேம்பாலம் கட்டப்பட்டது. இதனால் இப்பகுதியில் போக்குவரத்து நெரிசல் குறைந்தது. இருப்பினும் இப்பாலம் தாமதமாகவே கட்டப்பட்டது. கொருக்குப்பேட்டையில், கொருக்குப்பேட்டை தொடருந்து நிலையம் அருகே இரயில்வே மேம்பாலம் கட்டப்பட உள்ளதால், மணலி சாலையில், கனரக வாகனங்கள், பேருந்துகள், நான்கு சக்கர வாகனங்கள், மூன்று சக்கர வாகனங்கள் மற்றும் இரு சக்கர வாகனங்கள் ஆகியவை இரயில்வே கிராஸிங் நோக்கிச் செல்ல, 2023ஆம் ஆண்டு சனவரி மாதம் இறுதி வாரம் முதல் 2025ஆம் ஆண்டு வரை சுமார் இரண்டு வருடங்கள் தடை செய்யப்பட்டுள்ளன.
# கொருக்குப்பேட்டை

## போக்குவரத்து

### மாநகரப் போக்குவரத்துக் கழக வழித்தடங்கள்

| பி18 | கொருக்குப்பேட்டை | தாம்பரம் | பல்லாவரம், கிண்டி, சைதாப்பேட்டை, எஸ்ஐஇடி, டிஎம்எஸ், டிவிஎஸ், சென்ட்ரல், கடற்கரை நிலையம், இசுடான்லி மருத்துவக் கல்லூரி, வள்ளலார் நகர் |  |
| --- | --- | --- | --- | --- |
| 32பி | கொருக்குப்பேட்டை | விவேகானந்தர் இல்லம் | வள்ளலார் நகர், பிராட்வே, சென்ட்ரல், சிம்சன், திருவல்லிக்கேணி | } |
# கொருக்குப்பேட்டை

## போக்குவரத்து

### தொடருந்து

கொருக்குப்பேட்டை தொடருந்து நிலையம் சென்னை சென்ட்ரல்-கும்மிடிப்பூண்டி/சூலூர்பேட்டை வழித்தடத்தில் உள்ளது.
# கொருக்குப்பேட்டை

## போக்குவரத்து

### மெட்ரோ ரயில்

இப்பகுதி வண்ணாரப்பேட்டை மெட்ரோ நிலையத்திலிருந்து 2 கி. மீ. தூரத்தில் அமைந்துள்ளது. தற்போது திருவொற்றியூர் நெடுஞ்சாலையில் உள்ள சர் தியாகராயா கல்லூரி வளாகத்தில் கொருக்குப்பேட்டை மெட்ரோ இரயில் நிலையம் கட்டுமானப் பணிகள் நடைபெற்று வருகின்றன.
# அருள்மிகு முந்தி விநாயகர் திருக்கோயில்

**புலியகுளம் விநாயகர் கோயில்** (*Puliakulam Vinayagar Temple*) முந்தி விநாயகருக்காக அர்ப்பணிக்கப்பட்ட ஓர் இந்து கோயிலாகும். இந்தியாவின் தமிழ்நாடு மாநிலம் கோயம்புத்தூர் மாவட்டத்தைச் சேர்ந்த புலியகுளத்தில் அமைந்துள்ளது.
# அருள்மிகு முந்தி விநாயகர் திருக்கோயில்

## வரலாறு

புலியகுளம் மாரியம்மன் கோவிலின் உபகோயிலாக விநாயகர் சன்னதி இருந்தது. தேவேந்திர குல அறக்கட்டளையால் 1982 ஆம் ஆண்டு புலியகுளம் விநாயகர் கோயில் திறக்கப்பட்டது.
# அருள்மிகு முந்தி விநாயகர் திருக்கோயில்

## சிலை

ஆசியாவிலேயே மிகப்பெரிய விநாயகர் சிலை இக்கோயிலில் உள்ளது. ஊத்துக்குளியில் உள்ள ஒரு பெரிய கருங்கற் பாறையில் இந்த சிலை உருவாக்கப்பட்டது. 19 அடி உயரமும் சுமார் 190 டன் எடையும் கொண்டதாக விநாயகர் சிலை உள்ளது.
# காந்தன் (சந்தேல வம்சம்)

**காந்தன்** (Ganda) 11 ஆம் நூற்றாண்டின் முற்பகுதியில் இந்தியாவை ஆண்ட சந்தேல வம்சத்தின் அரசனாவான். செகசபுக்தி பிராந்தியத்தின் (இன்றைய மத்தியப் பிரதேசம் மற்றும் உத்தரப் பிரதேசத்தில் உள்ள புந்தேல்கண்டு ஆட்சியாளராக இருந்தான். இவனது ஆட்சியின் சரியான காலம் நிச்சயமற்றது. ஆனால் தோராயமாக பொ.ச. 999-1002 என தேதியிடப்பட்டுள்ளது.
# காந்தன் (சந்தேல வம்சம்)

## வரலாறு

காந்தனால் வெளியிடப்பட்ட கல்வெட்டுகள் எதுவும் கிடைக்கவில்லை. ஆனால் இவ்னது பெயர் (காந்த-தேவன் என) இவனது வாரிசுகளால் வெளியிடப்பட்ட பின்வரும் கல்வெட்டுகளில் காணப்படுகிறது:  
- பரமார்த்தி தேவனால் வெளியிடப்பட்ட மகோபா கல்வெட்டு
- மதனவர்மனின் மவூ கல்வெட்டு
- கீர்த்திவர்மனின் அசய்கர் கல்வெட்டு
- போசவர்மனின் ஆட்சியின் போது வெளியிடப்பட்ட அசய்கர் பாறைக் கல்வெட்டு  
இந்தக் கல்வெட்டுகளில் உள்ள காந்தன் பற்றிய தகவல்கள் வரலாற்று மதிப்புடையவை அல்ல. அவை பெரும்பாலும் இவனை வெல்ல முடியாதவன் என்று அழைப்பது அல்லது "பூமியின் ஒரே ஆளுமை" என்று கூறுவது போன்ற புகழ்ச்சியான விளக்கங்களையேக் கொண்டிருக்கின்றன.
# காந்தன் (சந்தேல வம்சம்)

## தொழில்

காந்தன், தங்கனுக்குப் பிறகு சந்தேல மன்னனாகப் பதவியேற்றான். இவனது வாரிசான வித்யாதரனைப் பற்றிய தகவல்களின் பகுப்பாய்வு, காந்தன், தான் மரபுரிமையாகப் பெற்ற பிரதேசத்தை பராமரிக்க முடிந்தது என்று கூறுகிறது. மவூ கல் கல்வெட்டின் படி, தங்கனின் முதலமைச்சர் பிரபாசன் காந்தனின் ஆட்சியின் போது பதவியைத் தக்க வைத்துக் கொண்டதாகத் தெரிகிறது. அசய்கர் கல்வெட்டுகள் சசுகா என்ற காயாசுதர் காந்தனின் மற்றொரு முக்கிய அதிகாரி என்று கூறுகின்றன.  
1970கள் வரை, ஆர். கே. தீக்சித் போன்ற அறிஞர்கள் இவனது ஆட்சியின் முடிவை பொ.ச. 1015இல் எழுதினர். இருப்பினும், பின்னர், வித்யாதரனின் இராணி சத்யபாமாவின் செப்புத் தகடு குண்டேசுவரில் கண்டுபிடிக்கப்பட்டது. இந்த கல்வெட்டு 1004 தேதியிட்டது. இது வித்யாதரன் ஏற்கனவே பொ.ச.1004 இல் ஆட்சி செய்ததை நிரூபிக்கிறது. இதன் அடிப்படையில், எசு. கே. சுல்லேரி காந்தனின் ஆட்சியின் முடிவு 1002 என்று குறிப்பிடுகிறார்.  
சில முந்தைய வரலாற்றாசிரியர்கள் இவன் குறைந்தது 1018 வரை ஆட்சி செய்ததாக நம்பினர். ஆர். கே. தீக்சித், 1008இல் பெசாவரில் கசினியின் மகுமூது தோற்கடிக்கப்பட்ட இந்துக் கூட்டமைப்பிற்குப் பங்களிப்பை வழங்கிய கலிஞ்சர் மன்னருடன் தங்கனை அடையாளம் காட்டினார். 1018 இல், கசினி மகுமூது கன்னோசி மீது படையெடுத்தான். அபோது ஆண்ட அரசன் (ஒருவேளை இராச்சியபாலன்) நகரத்தை விட்டு வெளியேறினான். இதனால் கசனவித்துகளின் இராணுவம் நகரைச் சூறையாட அனுமதித்தது. பெரிசிதா (16 ஆம் நூற்றாண்டு), நந்தா போன்ற பிற்கால முசுலிம் வரலாற்றாசிரியர்களின் கூற்றுப்படி, கசுராகோவின் மன்னன் கன்னோசி மன்னனை அவனது கோழைத்தனத்திற்கு தண்டனையாகக் கொன்றான் எனத் தெரிகிறது. சில பிரிட்டிசு கால அறிஞர்கள் "நந்தா" என்பது காந்தனின் எழுத்துப்பிழை என்று அடையாளம் கண்டுள்ளனர். பெரிசுதாவை விட முந்தைய முசுலிம் வரலாற்றாசிரியரான அலி இப்னு அல்-ஆதிர் (12 ஆம் நூற்றாண்டு), கசுராகோவின் மன்னரை "பிடா" என்று பெயரிட்டார். இது "வித்யா" (அதாவது, காந்தனின்]] வாரிசான [[வித்யாதரன் (சந்தேல வம்சம்)|வித்யாதரன்). பிற்கால முசுலிம் வரலாற்றாசிரியர்கள் இதை "நந்தா" என்று தவறாகப் படித்திருக்க வேண்டும். மேலும், மகோபாவில் கண்டுபிடிக்கப்பட்ட கல்வெட்டு, வித்யாதரன் கன்னோசி ஆட்சியாளரை தோற்கடித்ததாகக் கூறுகிறது. இதன் அடிப்படையில், காந்தனின் ஆட்சியானது பொ.ச.1018க்கு முன்னர், அவனது வாரிசு கன்னோசி ஆட்சியாளரைத் தோற்கடித்தபோது முடிவடைந்தது என்று ஊகிக்க முடிகிறது.
# சண்மதம்

**சண்மதம்** அல்லது **அறுவகைச் சமயங்கள்** (*'Shanmata*, , *ஷண்மத*, சமசுகிருதத்தில் "ஆறு பிரிவுகள்" என்று பொருள்படும்) 8 ஆம் நூற்றாண்டின் இந்து மெய்யியலாளரான ஆதி சங்கரரால் நிறுவப்பட்டதாக சுமார்த்த பாரம்பரியத்தால் நம்பப்படும் ஒரு வழிபாட்டு முறையாகும். இதுஇந்து சமயத்தின் ஆறு முக்கிய தெய்வங்களான சிவன், சக்தி, விநாயகர், முருகர், திருமால் மற்றும் சூரியன் வழிபாடுகளை மையமாகக் கொண்டுள்ளது. இந்த அமைப்பில், ஆறு முக்கிய தெய்வங்கள் வழிபடப்படுகின்றன. இது அனைத்து தெய்வங்களின் இன்றியமையாத ஒருமை, கடவுளின் ஒற்றுமை மற்றும் இந்தியாவின் எண்ணற்ற தெய்வங்களை ஒரே தெய்வீக சக்தியான பிரம்மனின் பல்வேறு வெளிப்பாடுகளாகக் கருதும் நம்பிக்கையின் அடிப்படையில் அமைந்துள்ளது.
# சண்மதம்

## தத்துவம்

ஆதி சங்கரரைப் பின்பற்றுபவர்கள் பிரம்மன் மட்டுமே இறுதியில் உண்மையானவர் என்றும், ஆத்மா எனப்படும் உண்மையான சுயம் பிரம்த்தில் இலிருந்து வேறுபட்டதல்ல என்றும் நம்புகிறார்கள். இது சிவன், விஷ்ணு, சக்தி, பிள்ளையார், சூரியன், முருகன் ஆகிய ஆறு ஆகமப் நெறிகளைச் சேர்ந்த தெய்வங்களை வழிபடுவதை மையமாகக் கொண்டுள்ளது. இது அனைத்து தெய்வங்களின் இன்றியமையாத ஒற்றுமை, கடவுளின் ஒற்றுமை, ஒரே தெய்வீக சக்தி, *பிரம்மன்* ஆகியவற்றின் மீதான நம்பிக்கையை அடிப்படையாகக் கொண்டது. தத்துவரீதியாக, அத்துவைதிகளால் அனைவரும் ஒரே *சகுண பிரம்மனின்* சமமான பிரதிபலிப்புகளாகவே பார்க்கப்படுகிறார்கள், அதாவது தனிப்பட்ட தெய்வீக வடிவத்துடன், வேறுபட்ட மனிதர்களாக அல்ல.
# சண்மதம்

## ஸ்மார்த்தத்துடன் உறவு

ஸ்மார்த்தம், ஒப்பீட்டளவில் இளம் இந்து பாரம்பரியம் (மற்ற மூன்று மரபுகளுடன் ஒப்பிடும்போது), மற்ற கடவுள்கள் மற்றும் தெய்வங்களுக்கிடையில் சிவன், விஷ்ணு, சக்தி, விநாயகர் மற்றும் சூரியன் (சூரியக் கடவுள்) உட்பட ஒன்றுக்கு மேற்பட்ட கடவுள்களை வழிபட அழைக்கிறது. இது சைவம் அல்லது வைணவம் போன்ற வெளிப்படையான பிரிவு அல்ல, மேலும் பிரம்மன் (கடவுள்) பிரபஞ்சத்தின் மிக உயர்ந்த கொள்கை மற்றும் இருப்பு முழுவதும் வியாபித்துள்ளது என்ற அங்கீகாரத்தின் அடிப்படையிலானது.  
பொதுவாக ஸ்மார்த்தர்கள் விநாயகர், சிவன், சக்தி, விஷ்ணு மற்றும் சூரியன் ஆகிய ஐந்து வடிவங்களில் ஒன்றில் பரமாத்மாவை வழிபடுகின்றனர். அவர்கள் அனைத்து முக்கிய இந்துக் கடவுள்களையும் ஏற்றுக்கொள்வதால், அவர்கள் தாராளவாதிகள் அல்லது மதச்சார்பற்றவர்கள் என்று அறியப்படுகிறார்கள். அவர்கள் ஒரு தத்துவ, தியானப் பாதையைப் பின்பற்றுகிறார்கள், புரிந்துகொள்வதன் மூலம் கடவுளுடன் மனிதனின் ஒற்றுமையை வலியுறுத்துகிறார்கள். சில ஸ்மார்த்தர்கள் கடவுளின் ஆறு வெளிப்பாடுகளை (விநாயகர், சிவன், சக்தி, விஷ்ணு, சூரியன் மற்றும் ஸ்கந்தா) ஏற்றுக்கொண்டு வழிபடுகிறார்கள், மேலும் கடவுளின் வெவ்வேறு வெளிப்பாடுகள் சமமானதாகக் கருதப்படுவதால் கடவுளின் இயல்பைத் தேர்ந்தெடுப்பது தனிப்பட்ட வழிபாட்டாளரைப் பொறுத்தது. ஆதி சங்கரரின் காலத்தில், இந்த தெய்வங்களுக்கு தங்கள் சொந்த இந்து பின்பற்றுபவர்கள் இருந்ததாக நம்பப்படுகிறது, அவர்கள் தேர்ந்தெடுத்த தெய்வத்தின் மேன்மையைக் கூறி ஒருவருக்கொருவர் சண்டையிட்டுக் கொண்டனர். ஆதி சங்கரர் இந்த அனைத்து தெய்வங்களின் வழிபாட்டையும் சண்மத அமைப்பில் ஒருங்கிணைத்து இந்த சண்டை பிரிவுகளை ஒருங்கிணைத்ததாக கூறப்படுகிறது.
# அ. பண்ணாரி

**அ. பண்ணாரி** (*A Bannari*) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் ஈரோடு மாவட்டம் பவானிசாகரைச் சார்ந்தவர். சிதம்பரம் அண்ணாமலைப் பல்கலைக்கழகத்தில் இளங்கலை தமிழில் பட்டம் பெற்றுள்ளார். அனைத்திந்திய அண்ணா திராவிட முன்னேற்றக் கழகத்தின் உறுப்பினரான பண்ணாரி, மே 2021-ல் நடைபெற்ற தமிழ்நாடு சட்டமன்றப் பொதுத்தேர்தலில் பவானிசாகர் தொகுதியில் போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டுள்ளார்.
# ஏ. எம். எசு. ஜி. அசோகன்

**ஏ. எம். எசு. ஜி. அசோகன்** (A. M. S. G. Ashokan) என்பவர் இந்திய அரசியல்வாதியும் சிவகாசி சட்டமன்ற உறுப்பினரும் ஆவார். இவர் இந்திய தேசிய காங்கிரசின் உறுப்பினர் ஆவார்.  
வணிகவியல் பட்டதாரியான அசோகன், 1996 முதல் காங்கிரசு கட்சி உறுப்பினராக உள்ளார். இவர் கடந்த 2006 முதல் 2011 வரை சிவகாசி பேரூராட்சி துணைத் தலைவராகப் பதவி வகித்தார். இவரது தந்தை ஏ. எம். எசு. கணேசனும் 1967 முதல் 1974 வரை சிவகாசி நகராட்சியின் தலைவராகவும், அண்ணன் சேவா தளத்தின் தமிழ்நாடு மாநிலத் தலைவராகவும் இருந்துள்ளார். இவர் அரசன் கணேசன் குழுமத்தின் நிர்வாக இயக்குநராகவும் உள்ளார்.
# இலித்தியம் செலீனைடு

**இலித்தியம் செலீனைடு** (*Lithium selenide*) என்பது Li<sub>2</sub>Se என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். செலீனியமும் இலித்தியமும் சேர்ந்து இந்த உப்பு உருவாகிறது. மற்ற செலீனைடுகள் போன்ற அதே படிகக் கட்டமைப்பையே இலித்தியம் செலீனைடும் பெற்றுள்ளது. எதிர்-புளோரைட்டு வகை கனசதுரக் கட்டமைப்பும் <math>Fm\bar{3}m</math> என்ற இடக்குழுவும் ஒவ்வொன்றும் நான்கு அலகுகள் கொண்ட அலகு கூடுகளும் இலித்தியம் செலீனைடில் உள்ளன.
# இலித்தியம் தெலூரைடு

**இலித்தியம் தெலூரைடு** (*Lithium telluride*) என்பது Li<sub>2</sub>Te என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தெலூரியமும் இலித்தியமும் சேர்ந்து இந்த உப்பு உருவாகிறது. திண்ம கட்டத்தின் இடைநிலையில் உள்ள இலித்தியம் - தெலூரியம் திட்டத்தில் காணப்படும் இரண்டு உப்புகளுள் இதுவும் ஒன்றாகும். மற்றொன்று LiTe3.
# இலித்தியம் தெலூரைடு

## தயாரிப்பு

உயர் வெப்ப நிலைகளில் பொருள்களைச் சூடாக்க உதவும் பெரிலியம் ஆக்சைடு கொள்கலத்தில் இலித்தியம், தெலூரியம் உப்புகளை இட்டு 950 பாகை செல்சியசு வெப்பநிலைக்கு சூடுபடுத்தினால் இலித்தியம் தெலூரைடு உருவாகிறது.
# இலக்கிய வெளிவட்டம் (இதழ்)

**இலக்கிய வெளிவட்டம்** என்பது 1970 களில் வெளியான தமிழ்ச் சிற்றிதழ் ஆகும். இது இந்திய ஒன்றியம், தமிழ்நாட்டின், இராமநாதபுரம் மாவட்டத்தில் இருந்து வெளிவந்தத காலாண்டு இடதுசாரி முற்போக்கு இதழ் ஆகும்.
# இலக்கிய வெளிவட்டம் (இதழ்)

## வரலாறு

இலக்கிய வெளிவட்டம் இராமநாதபுரம் மாவட்டம் வ. புதுப்பட்டி என்ற ஊரிலிருந்து வெளிவந்த இதழாகும். இது 1976இல் காலாண்டு ஏடாக துவக்கப்பட்டது. இது இலக்கிய விவாதத்தில் ஆர்வம் கொண்டிருந்தது. இலக்கிய வெளிவட்டத்தில் முதன்மையாக மார்க்சியத்தைப் பரந்த அடிப்படையில் ஏற்றுக் கொண்டவர்கள் எழுதினார்கள்.  
1982 சூன் இதழில் இலக்கிய வெளிவட்டம் ஒரு முக்கிய அறிவிப்பை வெளியிட்டது. இலக்கியம், கலை, கலாச்சாரம், சமூக விஷயங்களில் கவனம் செலுத்திய இலக்கிய வெளிவட்டம் சாதி, சமயப் பிரச்னைகளுக்கு அதிகமான கவனிப்பைத் தரத் தீர்மானித்தது என்றது அது.  
1983இல் இலங்கையில் நிகழ்ந்த இனப்படுகொலை பற்றி இலக்கிய வெளிவட்டம் அதிகக் கவலையும் தீவிர அக்கறையும் காட்டியது. தமிழகத்தின் தென் மாவட்டங்களில் உள்ள சிறு பத்திரிகைச் சூழல் சார்ந்தவர்கள், கலாச்சார அமைப்புகள் இணைந்த கருத்தரங்கம் ஒன்றை ‘இலக்கிய வெளிவட்டம்' ஏற்பாடு செய்தது. 7. செப்டம்பர். 1983 அன்று மதுரையில் நடைபெற்ற இக்கருத்தரங்கில் சுயேச்சை எழுத்தாளர்கள், படைப்பாளிகள் சிலரும் கலந்துகொண்டார்கள். அங்கே வெளியிடப்பட்ட கருத்துக்கள், தீர்மானங்கள் அனைத்தையும் தொகுத்துத் தரும் இலக்கிய வெளிவட்டம் இதழ் நவம்பரில் வெளிவந்தது. இந்தச் சிறப்பிதழ் இலங்கைத் தமிழர் பிரச்னைகளையும் போராட்ட அனுபவங்களையும் தமிழ்நாட்டினருக்கு உணர்த்தும் நோக்குடன் தயாரிக்கப்பட்டது.
# எசு. பார்த்தசாரதி ஐயங்கார்

**எசு. பார்த்தசாரதி ஐயங்கார்** (*S. Parthasarathy Aiyangar*) இந்தியாவின் தமிழ்நாடு மாநிலத்தைச் சேர்ந்த ஒரு வைணவ அறிஞர் மற்றும் எழுத்தாளர் ஆவார்.
# எசு. பார்த்தசாரதி ஐயங்கார்

## ஆரம்ப கால வாழ்க்கை

இவர் குண்டலம் சிறீரங்கப்பட்டினம் கிருட்டிணமாச்சாரியாருக்கும் வேதம்மாவுக்கும் மகனாக 1840 ஆம் ஆண்டு பிறந்தார். 1859 ஆம் ஆண்டு சென்னை பல்கலைக்கழகத்தில் பட்டம் பெற்ற முதல் தொகுதி மாணவர்களில் ஒருவராக இருந்தார். 1862 ஆம் ஆண்டு சென்னை சட்டக் கல்லூரியில் பட்டம் பெற்ற மாணவர்களில் ஒருவராகவும் இருந்தார்.  
விசிசுடாத்வைதம் பற்றிய படைப்புகளின் கையெழுத்துப் பிரதிகளை சேகரித்து அவற்றை வெளியிடும் பணியில் ஈடுபட்டிருந்த சரசுவதி பண்டாரம் குழுவின் செயலாளராகவும் எசு.பார்த்தசாரதி நியமிக்கப்பட்டார். விவேகானந்தரின் சிகாகோ பயணத்திற்கான பணிகளிலும் இவர் ஈடுபட்டார்.  
சிறீ வேதா வேதாந்த வர்த்தினியின் நிறுவன உறுப்பினர்களில் பார்த்தசாரதியும் ஒருவர்.  
தனது கடைசி காலத்தில் அயோத்தியில் ராமர் கோவில் கட்டி அங்கேயே இவர் குடியேறினார்.
# எசு. பார்த்தசாரதி ஐயங்கார்

## நூலியல்

-
# பொ. அர்ச்சுனன்

**பொ. அர்ச்சுனன்** (*P. Arjunan*) என்பவர் இந்திய அரசியல்வாதி மற்றும் தமிழ்நாடு சட்டமன்ற உறுப்பினர் ஆவார். இவர் விழுப்புரம் மாவட்டம் திண்டிவனத்தைச் சார்ந்தவர். அனைத்திந்திய அண்ணா திராவிட முன்னேற்றக் கழகத்தின் உறுப்பினரான அர்ச்சுனன், மே 2021-ல் தமிழ்நாடு சட்டமன்றத்திற்கு நடைபெற்ற பொதுத்தேர்தலில் திண்டிவனம் சட்டமன்றத் தொகுதியிலிருந்து தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.
# காபீர் கோட்

**காபீர் கோட்** (**Kafir Kot**) (; பாகிஸ்தான் நாட்டின் வடமேற்கில் அமைந்த கைபர் பக்துன்வா மாகாணத்தின் தெற்கில் அமைந்த தேரா இஸ்மாயில் கான் மாவட்டத்தில் பாயும் சிந்து நதிக்கரையில் அமைந்த பைலட் செரீப் நகரத்தில் அமைந்துள்ளது. காபீர் கோட்டில் கிபி ஏழாம் நூற்றாண்டு காலத்திய இந்து ஷாகி மன்னர்கள் எழுப்பிய இந்துக் கோயில்கள் இங்குள்ளது. 1915-ஆம் ஆண்டில் மியான்வலி மாவட்ட கெஜட் புத்தகத்தில், காபீர் கோட் பகுதிகளில் உள்ள தொன்மையான இந்து கோயில்களால், இப்பகுதி கணிசமான முக்கியத்துவம் மற்றும் பழமையான இந்து நாகரிகம் இருந்ததற்கான அறிகுறிகள் கொண்டிருந்தது எனக்குறித்துள்ளது. It is located at 32°30'0N 71°19'60E
# காபீர் கோட்

## இதனையும் காண்க

- இந்து ஷாகி
- தேரா இஸ்மாயில் கான் மாவட்டம்
# சந்தீப் லாமிச்சானே

**சந்தீப் லாமிச்சானே** (Sandeep Lamichhane), பிறப்பு: ஆகஸ்ட் 2 2000), நேபாளம் அணியின் சுழற்பந்து வீச்சாளர் ஆவார். இவர் 16 ஒருநாள் பன்னாட்டுத் துடுப்பாட்டப் போட்டிகளிலும், 26 இருபது20 ஓவர் போட்டிகளிலும், பல ஏ-தர துடுப்பாட்டப் போட்டிகளிலும் கலந்து கொண்டுள்ளார்.
# சந்தீப் லாமிச்சானே

## இந்தியன் பிரீமியர் லீக்

ஜனவரி 2018 இல் நடைபெற்ற இந்தியன் ப்ரீமியர் லீக் ஏலத்தில் டெல்லி டேர்டெவில்ஸ் அணியினரானல் ஏலம் எடுக்கப்பட்டார். இதன் மூலம் நேபாள நாட்டில் இருந்து விளையாடும் முதல் வீரர் என்ற சிறப்பைப் பெற்றார்.
# கோ. செந்தில் குமார்

**கோ. செந்தில் குமார்** (*G. Sendhil Kumar*) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் திருப்பத்தூர் மாவட்டம் வாணியம்பாடியினைச் சார்ந்தவர். ஒப்பந்தக்காரராக உள்ள செந்தில் குமார் அனைத்திந்திய அண்ணா திராவிட முன்னேற்றக் கழகத்தின் உறுப்பினர் ஆவார். இவர் மே 2021-ல் தமிழ்நாடு சட்டமன்றத்திற்கு நடைபெற்ற பொதுத்தேர்தலில் வாணியம்பாடி தொகுதியிலிருந்து தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டுள்ளார்.
# சாருக் கான் (துடுப்பாட்டக்காரர்)

**சாருக் கான்** (*Shahrukh Khan (cricketer)*) இந்தியாவின் தமிழ்நாட்டைச் சேர்ந்த ஒரு துடுப்பாட்டக்காரர் ஆவார். 1995 ஆம் ஆண்டு மே மாதம் 27 ஆம் தேதியன்று இவர் பிறந்தார். உள்நாட்டு துடுப்பாட்டப் போட்டிகளில் தமிழ்நாடு அணிக்காகவும் இந்தியன் பிரீமியர் லீக் துடுப்பாட்டப் போட்டித் தொடரில் பஞ்சாப் கிங்சு அணிக்காகவும் இவர் விளையாடுகிறார்.
# சாருக் கான் (துடுப்பாட்டக்காரர்)

## தொழில்

2014 ஆம் ஆண்டு பிப்ரவரி மாதம் 27 ஆம் தேதியன்று சாருக் கான் பட்டியல் அ துடுப்பாட்டப் போட்டிகளில் அறிமுகமானார். இப்போட்டி 2013-14 ஆண்டிற்கான விஜய் அசாரே கிண்ணப் போட்டியாகும். தமிழ்நாட்டிற்காக இவர் இப்போட்டியில் விளையாடினார். 2018 ஆம் ஆண்டு திசம்பர் மாதம் 6 ஆம் தேதியன்று 2018-19 ஆம் ஆண்டுக்காக நடைபெற்ற இரஞ்சிக் கோப்பை போட்டியில் தமிழ்நாட்டு அணிக்காக முதல் தரப் போட்டிகளில் அறிமுகமானார் .  
2021 ஆண்டு நடைபெற்ற சையது முசுட்டாக் அலி கிண்ணத் தொடரில் அனைத்து போட்டிகளிலும் வென்று கிண்ணத்தினை வென்ற தமிழ்நாடு அணியில் சாருக் கான் இடம் பெற்றிருந்தார். இமாச்சலப் பிரதேசத்துக்கு எதிரான காலிறுதிப் போட்டியில் கான் 19 பந்துகளில் ஆட்டமிழக்காமல் 40 ஓட்டங்கள் எடுத்தார்.  
2021 ஆம் ஆண்டு பிப்ரவரி மாதத்தில் 2021 ஆம் ஆண்டு இந்தியன் பிரீமியர் லீக்கிற்கு முன்னதாக நடந்த ஐபிஎல் ஏலத்தில் கான் பஞ்சாப் கிங்சு அணியால் ஏலத்தில் எடுக்கப்பட்டார். 2021 ஆம் ஆண்டு ஏப்ரல் மாதம் 12 ஆம் தேதியன்று இராசத்தான் ராயல்சுக்கு எதிராக அறிமுகமாகி 4 பந்துகளில் ஆட்டமிழக்காமல் 6 ஓட்டங்கள் எடுத்தார். இவருக்கான முதல் ஐபிஎல் தொப்பியை கிறிசு கெயில் வழங்கினார்.  
2022 ஆம் ஆண்டு சனவரி மாதத்தில் மேற்கிந்தியத் தீவுகளுக்கு எதிரான பன்னாட்டு இருபது20 போட்டிக்கான அணியில் இரண்டு காத்திருப்பு வீரர்களில் ஒருவராக கானின் பெயர் சேர்க்கப்பட்டது. 2022 ஆம் ஆண்டு பிப்ரவரி மாதத்தில் இந்தியன் பிரீமியர் லீக் போட்டிக்காக பஞ்சாப் கிங்சு அணி இவரை ஏலத்தில் வாங்கியது. பின்னர் நடைபெற்ற இரஞ்சிக் கோப்பை துடுப்பாட்டப் போட்டியில் தமிழ்நாடு அணிக்காக விளையாடிய சாருக் கான் தில்லி அணிக்கு எதிரான போட்டியில் 194 ஓட்டங்கள் எடுத்தார்.
# வி. அனந்த நாகேசுவரன்

**வி. அனந்த நாகேசுவரன்** (*V. Anantha Nageswaran*) இந்தியப் பொருளாதார நிபுணராகவும் இந்திய அரசின் 18 ஆவது தலைமைப் பொருளாதார ஆலோசகராகவும் இருந்தார். 2019 மற்றும் 2021 ஆம் ஆண்டுகளுக்கு இடையில் பொருளாதார ஆலோசனைக் குழுவின் பகுதி நேர உறுப்பினராக இவர் பணியாற்றினார். சிங்கப்பூர் மேலாண்மைப் பல்கலைக்கழகம் மற்றும் இந்திய மேலாண்மை நிறுவனம் பெங்களூர் & இந்தூர் இந்திய மேலாண்மை நிறுவனம் ஆகியவற்றில் பட்டதாரி மாணவர்களுக்கான பேராசிரியராகவும் பணியாற்றினார்.  
நிதி மேலாண்மை மற்றும் ஆராய்ச்சி நிறுவனத்தின் கல்லூரி தலைவராக இவர் பணியாற்றினார். கிரியா பல்கலைக்கழகத்தில் வருகைதரும் பொருளாதாரப் பேராசிரியராகவும் பணியாற்றினார்.
# வி. அனந்த நாகேசுவரன்

## ஆரம்ப வாழ்க்கை மற்றும் கல்வி

1983 ஆம் ஆண்டு மதுரை அமெரிக்கன் கல்லூரியில் பட்டம் பெற்ற நாகேசுவரன், 1986 ஆம் ஆண்டு அகமதாபாத்தில் உள்ள இந்திய மேலாண்மை நிறுவனத்தில் முதுகலை பட்டயப் படிப்பை முடித்தார். பின்னர் மாசசூசெட்சு ஆம்கெர்சுட்டு பல்கலைக்கழகத்தில் முனைவர் பட்டம் பெற்றார்.
# வி. அனந்த நாகேசுவரன்

## தொழில்

சுவிட்சர்லாந்து மற்றும் சிங்கப்பூரில் கிரெடிட்டு சூசி குழுமம் மற்றும் யூலியசு பேயர் குழும வங்கிகளில் நாகேசுவரன் பணிபுரிந்தார். தக்சசீலா நிறுவனத்தின் இணை நிறுவனராக செயல்பட்டார். 2001 ஆம் ஆண்டு ஆவிசுகார் குழுமத்தை தொடங்கினார்.  
2021 ஆம் ஆண்டு இந்திய அரசாங்கத்தின் தலைமை பொருளாதார ஆலோசகராக நியமிக்கப்பட்டார். முன்னதாக கிருட்டிணமூர்த்தி சுப்பிரமணியன் இப்பதவியில் மூன்று வருட காலம் பணிபுரிந்து முடித்தார்.
# சபரினா சுட்டியர்வால்ட்

**சபரினா சுட்டியர்வால்ட்** *(Sabrina Stierwalt)* ஓர் அமெரிக்க வானியலாளரும் வானியற்பியலாறும் ஆவார். இவர் பால்வெளிகளின் உருவாக்கமும் படிமலர்ச்சியும் பற்றியும் வளிம இயங்கியலையும் புதிர்க்கதிர், புற ஊதாக் கதிர், ஒளி, அகச்சிவப்புக் கதிர், கதிர்வீச்சலை, குறைமில்லிமீட்டர் முறை ஆகிய தொலைநோக்கிகளைப் பயன்படுத்தி ஆய்வு செய்கிறார் . இவர் பட்டறிவு மிக்க அறிவியல் பரப்புரையாளர்; இவர் அறிவியல், தொழில்நுட்பம், பொறியியல், கணிதவியல் புலங்களில் பெறும் முறையீடுகளுக்காகப் போராடும் பாலினச் சமமைக்கான போராளியும் ஆவார்.  
== இளமை ==இவர் இளமையில் அறசியல் எழுத்தாளராக கருதியுள்ளார். கல்லூரி படிப்புக்கு வருமுன்பு இவர் கேளிவிகள் கேட்காத அமைதியான மாணவராக இருந்துள்ளார். இவருக்கு முன்காட்டு பாத்திரமாக பெண் அறிவியல் அறிஞர் யாரும் இல்லாமை அறிவியல், தொழில்நுட்பம், பொறியியல், கணிதவியல் புலங்களில் வெற்றிகரமாக முன்னேறுவதற்கு பெருந்தடங்கலாக விளங்கியமையைப் பற்றி எண்ணிப் பார்த்துள்ளார்.
# சபரினா சுட்டியர்வால்ட்

## வாழ்க்கைப்பணியும் ஆராய்ச்சியும்

### வெளியீடுகள்

இவரது வெளியீடுகள் பின்வருமாறு:
- Yong, S., Wang, J., Zhang, Z., Gao, Y., Armus, L., Helou, G., ... Stierwalt, S. (2015). The weak carbon monoxide emission in an extremely metal-poor galaxy, Sextans A." *The Astrophysical Journal Letters*. **804** (1), 1-4. doi:10.1088/2041-8205/804/1/L11.
- Kirkpatrick, A., Pope, A., Sanjina, A., Roebuck, E., Yan, L., Armus, L., ... Stierwalt, S. (2015). The role of star formation and an AGN in dust heating of z=0.3-2.8 galaxies. I. Evolution with redshift and luminosity. *The Astrophysical Journal Letters*. **814** (1). 1-24. doi:10.1088/0004-637X/814/1/9.
- Stierwalt, S., Liss, S.E., Johnson, K.E., Patton, D.R., Privon, G.C., Besla, G., ... Putman, M. (2017). Direct evidence of hierarchical assembly at low masses from isolated dwarf galaxy groups. *Nature Astronomy*. **1**. doi:10.1038/s41550-016-0025.
# சபரினா சுட்டியர்வால்ட்

## தகைமைகளும் விருதுகளும்

- விண்வெளி நல்கை பட்டப் படிப்பு ஆய்வுநல்கை (2003-2004)
- கார்னெல் பல்கலைக்கழகத்தில் மகளிர் மேம்பாட்டுச் சூழலை வென்றெடுத்தமைக்கான அலைசு குக் விருது (2007)
- பட்ரிக் கிரிப்பன் ஆய்வுநல்கை , அறிவியல் சாரா மாணவருக்கான இயற்பியல் பாடத்தை வடிவமைத்து எழுதி நடைமுறயில் நடத்தியமைக்காக வழங்கல் (2007-2008)
- எலியனார் நோர்த்தன் யார்க் பரிசு ஆராய்ச்சி, கற்பித்தல், பிற பணிகளில் காட்டிய உயர்தகைமைக்காக வழங்கல் (2007)
- கவியில் உயர்தகைமை, தலைமைப்பண்புக்காக வழங்கும் இலைசுட்டர் பியர் விருதுசார் ஆய்வுத்தகைமை (2007)
- தன்னிகரற்ற புது தொண்டுக்கான நாசா பாராட்டுரை (2012)
- நியூ ஒரைசன்சு நல்கை வனியற்பியலுக்கு அப்பால் புதிய ஆராய்ச்சிக் களங்களின் தேட்டத்துக்காக வழங்கல் (2014)
- அறிவியலில் அமெரிக்கப் பெண்களுக்கான உலோரியல் ஆய்வுநல்கை அறிவியல், தொழில்நுட்பம், பொறியியல், கணிதவியல்(STEM) புலங்களில் பங்களித்தமைக்கும் இளந்தலைமுறை முன்காட்டு பாத்திரமாகும் பொறுப்பு ஏற்றமைக்காகவுமானது (2014-2015)
- உலோரியல் யுனெசுகோ பன்னாட்டு வளரும் திறமைகள் (2016)
# சாராபினா நான்சி

**சாராபினா நான்சி** *(Sarafina Nance)* ஓர் அறிவியலாளரும் அறிவியல் பரப்புரையாளரும் ஆவார். இவர் பெர்க்கேலியில் உள்ள கலிபோர்னியா பல்கலைக்கழகத்தில் வானியற்பியலாளராக உள்ளார். இவர் அண்டவியலிலும் மீ விண்மீன் வெடிப்பிலும் சிறப்புத் தகைமை பெற்றுவருகிறார். இவர் சமூக ஊடகப் பயன்பாட்டாளர். இவர் அதில் வானியற்பியலாளருடன் பேசி செயல் முனைப்பு ஊட்டுகிறார். இவர் பெண்களின் நலவாழ்வு, அறிவியல், தொழில்நுட்பம், பொறியியல், கணிதவியல் முன்னேற்றம் ஆகியவற்றுக்காகவும் போராடுகிறார்.
# சாராபினா நான்சி

## இளமையும் கல்வியும்

நான்சி டெக்சாசில் உள்ள ஆசுட்டினில் வளர்ந்தார்ரிஅருக்கு இளமையிலேயே சூரியக் குடும்பத்தின் பேரில் பற்றுதல் ஏற்பட்டுள்ளது. எனவே இவர் பள்ளியில் இருந்து திரும்பும்போது வானொலியில் *அன்றைய விண்மீன்* நிகழ்ச்சியைக் கேட்டுக் கொண்டே வருவார்.. இவரது புனித சுட்டீவன் பிசுகோபல் உயர்நிலைப் பள்ளி இயற்பியல் ஆசிரியரான பிராங்கு மிக்கன் தன் விண்வெளி அறிவியலை விரும்ப வைத்தார் என இவர் கூறுகிறார்.
# சாராபினா நான்சி

## தேர்ந்தெடுத்த வெளியீடுகள்

-
-
-
# வாசகன் (இதழ்)

**வாசகன்** என்பது 1970 களில் வெளியான தமிழ்ச் சிற்றிதழ் ஆகும். இது இந்திய ஒன்றியம், தமிழ்நாட்டின், சென்னையில் இருந்து வெளிவந்தத இதழ் ஆகும்.
# வாசகன் (இதழ்)

## வரலாறு

வாசகன் இதழ் 1973 செப்டம்பரில் சென்னையில் துவக்கப்பட்டு வெளியானது. இது ‘மெட்ராஸ் யூத் ஃபோரம்' என்ற அமைப்பின் வெளியீடாக வெளிவந்தது. இது மாலன், அக்ரிஷ் என இருவரையும் ஆசிரியர்களாகக் கொண்டிருந்தது. இதை பத்திரிகை என்றுகூட அவர்கள் சொல்ல விரும்பவில்லை. ஒரு தமிழ் இலக்கிய வரிசை ('எ டமில் லிட்டரரி ஸிரீஸ்’) என்று அறிவித்துக் கொண்டார்கள்.  
வாசகனின் முதல் இதழ் 1973 செப்டம்பரில் வெளியாயிற்று. இதன் ஏழாவது இதழ் 1976 ஆகத்தில் வெளியானது. ஒவ்வொரு இதழிலும் தரமான கவிதைகளையும், வித்தியாசமான சிறுகதைகளையும், கவிதை, கலை சம்பந்தமான சிந்தனைக் கட்டுரைகளையும் வெளியிட்டுள்ளது. தமிழில் ஆங்கிலத்தைக் கலந்து எழுதுவதில் இந்த இதழ் உற்சாகம் காட்டியது. இதில் வந்த சில தலைப்புகள் ஆங்கிலத்திலேயே இருந்தன. PERVERT பாண்டியனின் A to Z (இது இலக்கிய அக்கப்போர் பகுதி); ‘SORRY FOR THE DISTURBANCE’ ( ஆசிரியர் குறிப்புகள்). சில கவிதைகள், கதைகள் ஆங்கிலத்திலேயே தலைப்பு பெற்றிருந்தன.  
எழுத்தாளர்கள், கவிஞர்கள் வரைந்த புதுமை ஓவியங்களை சில இதழ்களின் அட்டைச் சித்திரமாக வாசகன் அச்சிட்டு அவர்களது முயற்சியை ஊக்குவித்தது. எடுத்துக்காட்டாக, இரண்டாவது இதழில் பாலகுமாரன் வரைந்த ஓவியம், மூன்றாவது இதழ் அட்டையில் கல்யாண்ஜி ஓவியம் வெளியானது.  
இதன் ஏழாவது இதழ் தனிச்சிறப்புடன் வெளியானது. உண்மையில் அது ஒரு இதழாக அல்லாமல் ஒரு தனிப் புத்தகம் போல வெளியானது. அது பதினொரு சிறுகதைகளின் தொகுப்பாக வெளியிடப்பட்டது. வாசகன் ஒரு தலைமுறையின் பதினொன்று சிறுகதைகள் என்றே அது பெயரிட்டிருந்தது.
# இலித்தியம் உருத்தேனேட்டு

**இலித்தியம் உருத்தேனேட்டு** (*Lithium ruthenate*) என்பது Li<sub>2</sub>RuO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இலித்தியம், உருத்தேனியம், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது. அடுக்கு தேன்கூடு படிக அமைப்பைக் கொண்டுள்ளது.
# இலித்தியம் உருத்தேனேட்டு

## தயாரிப்பு

உருத்தேனியம் உலோகத்தையும் இலித்தியம் கார்பனேட்டையும் சேர்த்து உருகுநிலைக்கு கீழாக சுமார் 700 பாகை செல்சியசு
# லூயிசு உர்ரி

**லூயிசு பிரடெரிக் உர்ரி** (Lewis Fredrick Urry) (29 சனவரி 1927 – 19 அக்டோபர் 2004) ஒரு கனடிய வேதிப் பொறியாளர் மற்றும் கண்டுபிடிப்பாளர் ஆவார் . எவரெடி மின்கல நிறுவனத்தில் பணிபுரியும் போது அல்கலைன் மின்கலம் மற்றும் லித்தியம் மின்கலன் இரண்டையும் கண்டுபிடித்தார்.
# லூயிசு உர்ரி

## வாழ்க்கை

உர்ரி 1927 ஆம் ஆண்டு சனவரி 29 ஆம் நாள் ஒன்டாரியோவின் போண்டிபூலில் பிறந்தார். இவர் 1950 ஆம் ஆண்டில் தொராண்டோ பல்கலைக்கழகத்தில் வேதிப்பொறியியலில் பட்டம் பெற்றார். முன்பு கனேடிய இராணுவத்தில் பணியாற்றினார். படித்து முடித்த சில மாதங்களில் எவரெடி மின்கல நிறுவனத்திற்கு வேலைக்குச் சென்றார். இவர் பெவர்லி ஆன் என்பவரை மணந்தார் (இறப்பு 1993) இத்தம்பதியினருக்கு 3 மகன்கள் மற்றும் 2 மகள்கள் இருந்தனர். இவர் 2004 ஆம் ஆண்டு அக்டோபர் 19 ஆம் நாள் இறந்தார். ஓஹியோவின் ஈடன் டவுன்ஷிப்பில் உள்ள பட்டர்நட் ரிட்ஜ் கல்லறையில் அடக்கம் செய்யப்பட்டார்.
# லூயிசு உர்ரி

## தொழில்

1955 ஆம் ஆண்டில் துத்தநாக-கரிம மின்கலம் ஒன்றின் ஆயுளை நீட்டிப்பதற்கான வழியைக் கண்டறியும் பொருட்டு, ஓகியோவில் உள்ள பார்மாவில் உள்ள நிறுவனத்தின் ஆய்வகத்திற்கு உர்ரி அனுப்பப்பட்டார். இந்த மின்கலங்களின் குறைந்த ஆயுட்காலம் விற்பனையை கடுமையாக சேதப்படுத்தியது. பழைய மின்கலத்தை உருவாக்குவதை விட புதிய மின்கலத்தை உருவாக்குவது செலவு குறைந்ததாக இருக்கும் என்பதை உர்ரி உணர்ந்தார்.  
1950கள் முழுவதும் பல பொறியியலாளர்கள் அல்கலைன் மின்கலங்களை பரிசோதித்தனர். ஆனால், உற்பத்திச் செலவின் மதிப்பை விட நீண்ட நேரம் இயங்கும் மின்கலத்தை யாராலும் உருவாக்க முடியவில்லை. உர்ரி, பல பொருட்களைச் சோதித்த பிறகு, மாங்கனீசு டை ஆக்சைடு மற்றும் காரச்சூழலில் திட துத்தநாகம் நல்ல மின்பகுபொருளாக நன்றாக வேலை செய்வதைக் கண்டுபிடித்தார். அவரது முக்கிய பிரச்சனை என்னவாக இருந்ததென்றால், மின்கலத்தால் போதுமான சக்தியை வழங்க முடியாத நிலை இருந்தது. நன்கு தூளாக்கப்பட்ட துத்தநாகத்தைப் பயன்படுத்தி உர்ரி இந்தப் பிரச்சனையைச் சமாளித்தார்.  
1957 ஆம் ஆண்டு அக்டோபர் 9 ஆம் நாள், லூயிஸ் உர்ரி, கார்ல் கோர்டெஷ் மற்றும் பிஏ மார்சல் இந்த புரட்சிகர அல்கலைன் உலர் மின்கலத்திற்கு அமெரிக்க காப்புரிமை கோரி (2,960,558) தூளாக்கப்பட்ட துத்தநாகக் கூழ்ம நேர்மின்வாயோடு தாக்கல் செய்தனர். 1960 ஆம் ஆண்டு நவம்பர் 15 ஆம் நாளில் இதற்கான காப்புரிமம் யூனியன் கார்பைடு கழகத்திற்கு வழங்கப்பட்டது.  
இந்த யோசனையை தனது மேலாளர்களுக்கு விற்பதற்காக, உர்ரி ஒரு பொம்மை மோட்டார் மகிழுந்தில் தனது மின்கலத்தை வைத்து, பழைய மின்கலத்தைப் பயன்படுத்தும் மகிழுந்துகளுக்கு எதிராக உணவகத்தைச் சுற்றி ஓட்டிக்காட்டினார். இவருடைய புதிய கண்டுபிடிப்பு பழைய மின்கலங்களோடு ஒப்பிடும் போது பல மடங்கு ஆயுள் கொண்டதாக இருந்தது. எவரெடி நிறுவனம் 1959 ஆம் ஆண்டு உர்ரி வடிவமைப்பு செய்த மின்கலத்தின் உற்பத்தியைத் தொடங்கியது.  
1980 ஆம் ஆண்டில் இதன் வணிகப்பெயர் எனர்ஜைசர் என மறுபெயரிடப்பட்டது. நவீன அல்கலைன் மின்கலன்கள், தொழில்நுட்ப மேம்பாடுகள் காரணமாக, அசல் முன்மாதிரியை விட 40 மடங்கு அதிகமாக நீடிக்கும்.  
1999 ஆம் ஆண்டில், உர்ரி தனது முதல் முன்மாதிரி மின்கலத்தையும், வணிக ரீதியாக தயாரிக்கப்பட்ட முதல் உருளை மின்கலங்களையும் சிமித்சோனிய நிறுவனத்திற்கு வழங்கினார். இரண்டு கலங்களும் இப்போது எடிசனின் மின்விளக்கு இருக்கும் அதே அறையில் காட்சிப்படுத்தப்பட்டுள்ளன.
# ராம்நகர், வாராணாசி மாவட்டம்

**ராம்நகர்** (**Ramnagar**) இந்தியாவின் உத்தரப் பிரதேசம் மாநிலத்தில் பூர்வாஞ்சல் பிரதேசத்தில் உள்ள வாரணாசி மாவட்டம், வாரணாசி தாலுகாவில் அமைந்த நகராட்சி மன்றம் ஆகும். இது வாரணாசி நகரத்திற்கு தென்கிழக்கில் 16 கிலோ மீட்டர் தொலைவில் உள்ளது. இந்நகரத்தில் காசி இராச்சியத்தின் ராம்நகர் கோட்டை அமைந்துள்ளது.
அருகில் அமைந்த ராம்நகர் கோட்டை]]
# ராம்நகர், வாராணாசி மாவட்டம்

## வரலாறு

இராம்நகரத்தில் கங்கை ஆற்றின் கரையில் ராம்நகர் கோட்டையை மணற்கற்களால் 18-ஆம் நூற்றாண்டில் முகலாய கட்டிடக் கலை நயத்தில் நிறுவியவர் காசி இராச்சியத்தின் இறுதி மன்னர் விபுதி நாராயண சிங் ஆவார்.
# ராம்நகர், வாராணாசி மாவட்டம்

## இராமலீலை

ஆண்டுதோறும் காசி மன்னர் பரம்பரையினர் இராம்நகரில் நடத்தும் இராமலீலையின் போது ஆயிரக்கணக்கான மக்கள் திரள்வர்.
# ராம்நகர், வாராணாசி மாவட்டம்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின்படி, 3.624 எக்டேர் சதுர கிலோ மீட்டர் பரப்பளவும், 7729 குடும்பங்களும், 25 வார்டுகளும் கொண்ட இராம்நகர் நகராட்சியின் மொத்த மக்கள் தொகை 49132 ஆகும். மக்கள் தொகையில் ஆண்கள் 26071 மற்றும் 23061 பெண்கள் உள்ளனர். பாலின விகிதம் 1000 ஆண்களுக்கு 885 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 6,090 ஆகும். சராசரி எழுத்தறிவு 79.92%, ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 5,340 மற்றும் 191 ஆகவுள்ளனர். இதன் மக்கள் தொகையில் இந்துக்கள் 75.99%, இசுலாமியர்கள் 23.41%, சீக்கியர்கள் 0.43%, கிறித்துவர்கள் 0.1% மற்றும் பிறர் 0.06% ஆக உள்ளனர்.
# ராம்நகர், வாராணாசி மாவட்டம்

## இதனையும் காண்க

- விபுதி நாராயண சிங்
- ராம்நகர் கோட்டை
- காசி நாடு
# வாரணாசி தாலுகா

**வாரணாசி தாலுகா** (**Varanasi Tehsil**) இந்தியாவின் உத்தரப் பிரதேசம் மாநிலத்தில் உள்ள வாரணாசி மாவட்டத்தின் 3 தாலுகாக்களில் ஒன்றாகும். இத்தாலுகாவின் நிர்வாகத் தலைமையிடம் வாரணாசி நகரம் ஆகும். இத்தாலுகா வாரணாசி மாநகராட்சி, ராம்நகர் நகராட்சி, 38 கணக்கெடுப்பில் உள்ள ஊர்களும் மற்றும் 835 கிராமங்களும் கொண்டுள்ளது.
# வாரணாசி தாலுகா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின்படி467569 குடும்பங்கள் கொண்ட வாரணாசி தாலுகாவின் மொத்த மக்கள் தொகை 30,49,543 ஆகும். இதன் மக்கள் தொகையில் ஆண்கள் 1603805 மற்றும் பெண்கள் 1445738 ஆக உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13.33% ஆக உள்ளனர். பாலின விகிதம் 1,000 ஆண்களுக்கு 901 பெண்கள் வீதம் உள்ளனர். இதன் சராசரி எழுத்தறிவு 65.84% ஆகும். இதன் மக்கள் தொகையில் இந்துக்கள் 82.76%, இசுலாமியர் 16.57%, கிறித்தவர்கள் 0.23% மற்றும் பிறர் 0.35% ஆக உள்ளனர்.
# வாரணாசி தாலுகா

## இதனையும் காண்க

- வாரணாசி
- ராம்நகர்
# பிளாக்கெசுலே புர்க்கார்த்

** பிளாக்கெசுலே புர்க்கார்த்** *(Blakesley Burkhart)* ஓர் அமெரிக்க வானியற்பியலாளர் ஆவார். இவர் 2019 ஆம் ஆண்டின் வானியலுக்கான ஆன்னி ஜம்ப் கெனான் விருதைப் பெற்றவர் ஆவார். இது ஒரு பெண் முதுமுனைவர் ஆராய்ச்சியாளரின் வானியல் அல்லது சார்ந்த ஒரு புலச் சாதனைக்காக வழங்கப்பட்டதாகும். இந்த இவரது காந்தப் பாய்ம இயக்கக் கொந்தளிப்பயும் கோட்பாட்டுப் படமங்களில் இருந்து நோக்கவியன்ற வானியல் நிகழ்வை ஒப்பிடும் புதிய நுட்பங்களை உருவாக்கியதையும் நினவுகூர்கிறது.
# பிளாக்கெசுலே புர்க்கார்த்

## வாழ்க்கைப்பணி

இவர் 2014 இல் விசுகான்சின்–மாடிசன் பல்கலைக்கழகத்தில் வானியல் முனைவர் பட்டத்தை முடித்தார். இவரது ஆய்வுரை "connections between theoretical, numerical, and observational understanding of [magnetohydrodynamic turbulence] as it applies to the neutral, ionized, and molecular interstellar medium" எனும் தலைப்பில் அமைந்துள்ளது. இவர் ஆர்வார்டு-சுமித்சோனியன் வானியற்பியல் மையத்தில் முதுமுனைவர் ஆய்வு மேற்கொண்டார்.
# பிளாக்கெசுலே புர்க்கார்த்

## தேர்ந்தெடுத்த வெளியீடுகள்

-
-
-
# பிளாக்கெசுலே புர்க்கார்த்

## தேர்ந்தெடுத்த விரிவுரைக் காணொலிகள்

- "The Photon Underproduction Crisis Solved: The Effect of AGN Feedback on the Low Redshift Lyman-alpha Forest", Institute for Theory and Computation, February 8, 2018
- Dr. Burkhart lecturing on “Galaxies as Star-Forming Engines: Simulating the Turbulent Birth of Stars”, Radcliffe Institute for Advanced Study, Harvard, October 14, 2016
# பிளாக்கெசுலே புர்க்கார்த்

## விருதுகளும் தகைமைகளும்

- யான்சுகி விருது, விசுகான்சின்–மாடிசன் பல்கலைக்கழகம், வானியல் துறை, 2011
- நாசாவின் விசுகான்சின் விண்வெளி நல்கநாய்வுத்தகைமை, 2013-14
- இராபர்ட் ஜே. திரம்பிலர் விருது, 2018
- வானியலுக்கான ஆன்னி ஜம்ப் கெனான் விருது, 2019
# பிந்த்ரா தாலுகா

**பிந்த்ரா தாலுகா** (**Pindra tehsil**) இந்தியாவின் உத்தரப் பிரதேசம் மாநிலத்தின் பூர்வாஞ்சல் பிரதேசத்தில் அமைந்த வாரணாசி மாவட்டத்தில் உள்ள மூன்று தாலுகாக்களில் பிந்திரா தாலுகாவும் ஒன்றாகும். இது வாரணாசி நகரத்திலிருந்து 24 கிலோ மீட்டர் தொலைவில் உள்ளது. இத்தாலுகா 1 கணக்கெடுப்பில் உள்ள ஊர் மற்றும் 423 கிராமங்களையும் கொண்டுள்ளது.
# பிந்த்ரா தாலுகா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின்படி, இத்தாலுகாவின் மொத்த மக்கள் தொகை 6,27,298 ஆகும். மக்கள் தொகையில் ஆண்கள் மற்றும் பெண்கள் உள்ளனர். பாலின விகிதம் 1000 ஆண்களுக்கு 972 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14% ஆகும். சராசரி எழுத்தறிவு 73.84% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 117,597 மற்றும் 4,605 ஆகவுள்ளனர். இதன் மக்கள் தொகையில் இந்துக்கள் 93.08%, இசுலாமியர்கள் 6.65% மற்றும் பிறர் 0.09% ஆக உள்ளனர்.
# பிந்த்ரா தாலுகா

## போக்குவரத்து

இத்தாலுகாவின் பபாட்பூரில் லால் பகதூர் சாஸ்திரி பன்னாட்டு வானூர்தி நிலையம் அமைந்துள்ளது. லக்னோ - வாரணாசி வழியாகச் செல்லும் தேசிய நெடுஞ்சாலை இத்தாலுகா வழியாகச் செல்கிறது.
# கங்காப்பூர், வாரணாசி

**கங்காப்பூர்** (**Gangapur**) இந்தியாவின் உத்தரப் பிரதேச மாநிலத்தின் வாரணாசி மாவட்டத்தில் அமைந்த பேரூராட்சி ஆகும்.
# கங்காப்பூர், வாரணாசி

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின்படி, 10 வார்டுகள் கொண்ட கங்காப்பூர் பேரூராட்சியின் மொத்த மக்கள் தொகை 7,561 ஆகும். இதன் மக்கள் தொகையில் ஆண்கள் 3,968 மற்றும் 3,593 பெண்கள் உள்ளனர். பாலின விகிதம் 1000 ஆண்களுக்கு 905 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 1116 (14.76 %) ஆகும். சராசரி எழுத்தறிவு 75.72% ஆகும். இதன் மக்கள் தொகையில் இந்துக்கள் 77.17%, இசுலாமியர்கள் 21.80%, சமணர்கள் 0.93% மற்றும் பிறர் 0.13% ஆக உள்ளனர்.
# பார்பாரா தாம்சன்

**பார்பாரா யூன் தாம்சன்** *(Barbara June Thompson)* ஓர் அமெரிக்க சூரிய இயற்பியலாளரும் வானியற்பியலாளரும் ஆவார்.ஐவர் கோடார்டு விண்வெளி பறப்பு மையத்தில் அறிவியலாளராக உள்ளார். இங்கு இவர் சூரியத் தழலின் கட்டமைப்பையும் அதன் பொருண்மை வெளியீன்டையும் ஆய்வு செய்கிறார்ரிவர் நாசாவின் எஊரிய இயங்கியல் நோக்கீட்டகத்தின் திட்ட அறிவியலாளரும் ஆவார். இவர் தொடக்கநிலைச் சூரியப் பறப்புத் திட்டங்களை வடிவமைத்து செயல்படுத்துகிறார்.
# பார்பாரா தாம்சன்

## கல்வி

இவர் பெனிசில்வேனியா பல்கலைக்கழகத்தில் இயற்பியலிலும் கனித்த்திலும் புவியியல் துணப்பாட்த்துடன் த்ன இளவல் பட்ட்த்தை 1991 இல் முடித்தார்.பிறகரிவர் 1996 இல் மின்னெசோட்டா பல்கலைக்கழகத்தில் இயற்பியலில் தன் முனைவர் பட்டத்தைப் பெற்றுள்ளார். இவரது ஆய்வுரை தலைப்பு *புவிமுனைக் கனல் துகள் முடுக்கத்தில் ஆல்வென் உறழ்வு(inertial) அலைகளின் பங்கு வகிப்பு* என்பதாகும்.
# கார்மெல்லி இராபர்ட்

**கார்மெல்லி இராபர்ட்** *(Carmelle Robert)* (பிறப்பு: 1962) ஒரு கியூபெக் வானியற்பியலாளரும் விண்மீன் வெடிப்பு ஆராய்ச்சியாளரும் ஆவார். இவர் கனடா நாட்டு கியூபெக் நகரில் உள்ள இலவால் பல்கலைக்கழகத்தில் இயற்பியல், ஒளியியல், இயற்பொறியியல் துறையின் பேராசிரியராக உள்ளார்.
# கார்மெல்லி இராபர்ட்

## தகைமைகள்

- உல் வானியற்பியல் ஆராய்ச்சிக் குழு (GRAUL), உறுப்பினர்
- கியூபெக் வானியற்பியல் ஆர்ராய்ச்சி மையம் (CRAQ), இணை இயக்குநர், உறுப்பினர்
- கனடிய வானியல் கழகம் (CASCA), உறுப்பினர்
- பன்னாட்டு விண்வெளி பல்கலைக்கழக கனடிய அறக்கட்டளை(CFISU), உறுப்பினர், இயக்குநர் வாரியம்
# கார்மெல்லி இராபர்ட்

## தேர்ந்தெடுத்த வெளியீடுகள்

இராபர்ட் இருமொழிகளில் 13 ஆய்வுகளுக்கான 23 வெளியீடுகளை 2020 வரை வெளியிட்டுள்ளார்.
- Leitherer, C., Schaerer, D., Goldader, J. D., Delgado, R. M. G., Robert, C., Kune, D. F., ... & Heckman, T. M. (1999). Starburst99: synthesis models for galaxies with active star formation. *The Astrophysical Journal Supplement Series*, *123*(1), 3.
- Heckman, T. M., Robert, C., Leitherer, C., Garnett, D. R., & van der Rydt, F. (1998). The ultraviolet spectroscopic properties of local starbursts: implications at high redshift. *The Astrophysical Journal*, *503*(2), 646.
- Drissen, Laurent; Roy, Jean-René; Robert, Carmelle (1997). A New Luminous Blue Variable in the Giant Extragalactic H II Region NGC 2363. *The Astrophysical Journal*. *474*: L35. Bibcode:1997 ApJ...474L..35D. doi:10.1086/310417.
- Leitherer, C., Robert, C., & Heckman, T. M. (1995). Atlas of Synthetic Ultraviolet Spectra of Massive Star Populations. *The Astrophysical Journal Supplement Series*, *99*, 173.
- Moffat, A. F., & Robert, C. (1994). Clumping and mass loss in hot star winds. *The Astrophysical Journal*, *421*, 310-313.
- Robert, C., Leitherer, C., & Heckman, T. M. (1993). Synthetic UV Lines of Si IV, C IV, and He II from a Population of Massive Stars in Starburst Galaxies. *The Astrophysical Journal*, *418*, 749.
- Robert, C., Moffat, A. F., Drissen, L., Lamontagne, R., Seggewiss, W., Niemela, V. S., ... & Tapia, S. (1992). Photometry, polarimetry, spectroscopy, and spectropolarimetry of the enigmatic Wolf-Rayet star EZ Canis Majoris. *The Astrophysical Journal*, *397*, 277-303.
- Leitherer, C., Robert, C., & Drissen, L. (1992). Deposition of mass, momentum, and energy by massive stars into the interstellar medium. *The Astrophysical Journal*, *401*, 596-617.
- Drissen, L., Robert, C., & Moffat, A. F. (1992). Polarization variability among Wolf-Rayet stars. VII-The single stars WR 14, WR 25, and WR 69. *The Astrophysical Journal*, *386*, 288-292.
- Leitherer, C., & Robert, C. (1991). Observations of stellar winds from hot stars at 1.3 millimeters. *The Astrophysical Journal*, *377*, 629-638.
# கரோல் ஆன் ஆசுவெல்

**கரோல் ஆன் ஆசுவெல்** *(Carole Ann Haswell)* ஒரு பிரித்தானிய வானியற்பியலாளரும் வானியல் பேராசிரியரும் ஆவார். இவர் திறந்தநிலைப் பல்கலைக்கழகத்தின் வானியற்பியல் பேராசிரியராகவும் வனியல் துறையின் தலைவராகவும் உள்ளார். இவர் அரசு வானியல் கழகத்தின் ஆய்வுறுப்பினர் ஆவார். இவர் பெர்னார்டு விண்மீன் b உள்ளிட்ட பல புறவெளிக் கோள்களை கண்டுபிடிப்பதில் ஈடுபட்டு வருகிறார்.
# கரோல் ஆன் ஆசுவெல்

## சொந்த வாழ்க்கை

ஆசுவெல்லுக்கு ஒரு மகள் உண்டு, இவர் பங்குச் சந்தை வணிகத்தில் ஆர்வம் உள்ளவர். இவர் தன் வானியற்பியல் அறிவைப் ப்யன்படுத்து பங்குகளை வாங்கியும் விற்றும் வருகிறார்.
# கரோல் ஆன் ஆசுவெல்

## சொந்த வாழ்க்கை

### வெளியீடுகள்

இவரது வெளியீடுகள் பின்வருமாறு:
-
-
-
# இரா. குழந்தைவேலு

**இரா. குழந்தைவேலு** (*R. Kolanthaivelu*)(பிறப்பு 1935) என்பவர் இந்திய அரசியல்வாதியும் தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். இவர் கல்லூரிக் கல்வியினை சென்னை, இலயோலாக் கல்லூரி, மாநிலக் கல்லூரி மற்றும் பச்சையப்பா கல்லூரியில் பயின்றார். இரத்தினம் என்பவரை 1973ல் திருமணம் செய்துகொண்டார். குழந்தைவேலு வழக்கறிஞர் மற்றும் விவசாயம் ஆகிய தொழில்களைச் செய்தார். அனைத்திந்திய அண்ணா திராவிட முன்னேற்றக் கழக வேட்பாளராக திருச்செங்கோடு தொகுதிக்கு 1977ஆம் ஆண்டு நடைபெற்ற இந்திய நாடாளுமன்றத் தேர்தலில் போட்டியிட்டு வெற்றிபெற்றார்.
# மங்கள் பிரபாத்து

**மங்கள் பிரபாத்து** (*Mangal Prabhat*) மகாத்மா காந்தியின் புத்தகம் ஆகும். தத்தாத்ரேய பால்கிருட்டிணா காலேல்கர் எழுதிய முன்னுரையுடன் 1958 ஆம் ஆண்டு காந்தியின் மரணத்திற்குப் பின் வெளியிடப்பட்டது.
# மங்கள் பிரபாத்து

## தோற்றம் மற்றும் வரலாறு

ஒவ்வொரு செவ்வாய் கிழமையும் பிரார்த்தனைக்குப் பிறகு காந்தி ஆசிரம உறுதிமொழி குறித்து உரை நிகழ்த்துவார். இந்த உரைகள் பின்னர் நாரந்தாசு காந்தியால் தொகுக்கப்பட்டு 1958 ஆம் ஆண்டில் *மங்கள் பிரபாத்து* என்ற பெயரில் புத்தகமாக வெளியிடப்பட்டது.
# மங்கள் பிரபாத்து

## சுருக்கம்

மங்கள் பிரபாத்து காந்தி எடுத்த பதினொரு உறுதிமொழிகள் பற்றி விரிவாகப் பேசுகிறது.
# மங்கள் பிரபாத்து

## மொழிபெயர்ப்பு

இந்த புத்தகத்தை அம்ரித்லால் தாகோர்தாசு நானாவதி என்பவர் இந்தியில் மொழிபெயர்த்தார். மராத்தி மொழியில் அபங் விரட்டேன் என்ற தலைப் பில் *வசனமாகவும் மாற்றப்பட்டது .*
# சிகாம்புட்

**சிகாம்புட்**, (மலாய்: *Segambut*; ஆங்கிலம்: *Segambut*; சீனம்: *泗岩布*); என்பது மலேசியா, கோலாலம்பூர் கூட்டாட்சி கூட்டமைப்பில், அமைந்து உள்ள ஒரு முக்கிம்; ஒரு புறநகரம். அதே வேளையில் கோலாலம்பூர் கூட்டாட்சியின் துணை மாவட்டமும் ஆகும்.  
மலேசியாவில் மக்கள் அதிகமாகவும்; நெருக்கமாகவும் வாழும் நகரங்களில் சிகாம்புட் நகரமும் ஒன்றாகும். சிகாம்புட் புறநகர்ப் பகுதி தனி ஒரு நாடாளுமன்றத் தொகுதியாகப் பிரிக்கப்பட்டு உள்ளது.
# சிகாம்புட்

## சிகாம்புட் புறநகர்ப்பகுதி

1974-ஆம் ஆண்டுக்கு முன்பு சிகாம்புட் பகுதி பத்துமலை துணை மாவட்டத்தின் ஒரு பகுதியாக இருந்தது. அப்போது கோலாலம்பூர் மாநகரம் சிலாங்கூர் மாநிலத்தின் ஒரு பகுதியாக இருந்தது.  
சிகாம்புட் புறநகர்ப் பகுதியில் மாண்ட் கியாரா *(Mont Kiara)*; ஸ்ரீ கியாரா (*Sri Kiara*) போன்ற உயர்தர மனைவீடுக் கட்டடங்கள் உள்ளன. தாமான் ஸ்ரீ சிகாம்புட் (*Taman Sri Segambut*); பண்டார் மஞ்சளாரா (*Bandar Manjalara*) போன்ற நடுத்தர மனைவீடுகள் உள்ளன. சிகாம்புட் டாலாம் (*Segambut Dalam*); கம்போங் சுங்கை பெஞ்சாலா (*Kampung Sungai Penchala*) போன்ற கிராமப்புற வீடுகளும் உள்ளன. அந்த வகையில் சிகாம்புட் தொகுதியில் பலதரப்பட்ட மக்கள் வாழ்கிறார்கள்.
# சிகாம்புட்

## நகரங்கள்

சிகாம்புட் பகுதியில் பின்வரும் புறநகர்க் குடியிருப்புப் பகுதிகள் உள்ளன.  
- புக்கிட் டாமன்சாரா *(Bukit Damansara)*
- புக்கிட் கியாரா *(Bukit Kiara)*
- புக்கிட் சிகாம்பு *(Bukit Segambut)*
- புக்கிட் துங்கு *(Bukit Tunku)*
- டேசா பார்க் சிட்டி *(Desa Park City)*
- ஸ்ரீ அர்த்தாமாஸ் *(Sri Hartamas)*
- டூத்தா மாஸ் *(Dutamas)*
- கம்போங் கோன்கிரீன் *(Kampung Concrene)*
- கம்போங் காசிப்பிள்ளை *(Kampung Kasipillay)*
- கம்போங் பாசிர் சிகாம்புட் *(Kampung Pasir Segambut)*
- கம்போங் சுங்கை பெஞ்சாலா *(Kampung Sungai Pencala)*
- கம்போங் சுங்கை ஊடாங் *(Kampung Sungai Udang)*
- கே.எல். டிஜிட்டல் சிட்டி *(KL Digital City)*
- மேடான் டாமன்சாரா *(Medan Damansara)*
- மாண்ட் கியாரா *(Mont Kiara)*
- டாமன்சாரா நகர மையம் *(Damansara Town Centre)*
- சிகாம்புட் அமான் *(Segambut Aman)*
- சிகாம்புட் பகாகியா *(Segambut Bahagia)*
- சிகாம்புட் டாலாம் *(Segambut Dalam)*
- சிகாம்புட் டாமாய் *(Segambut Damai)*
- சிகாம்புட் ஜெயா *(Segambut Jaya)*
- சிகாம்புட் லுவார் *(Segambut Luar)*
- சிகாம்புட் மூடா *(Segambut Muda)*
- சிகாம்புட் பெர்மாய் *(Segambut Permai)*
- சிகாம்புட் தம்பாகான் *(Segambut Tambahan)*
- சிகாம்புட் தெங்கா *(Segambut Tengah)*
- சிகாம்புட் தொழிற்பூங்கா *(Segambut Industrial Park)*
- அர்த்தாமாஸ் *(Hartamas)*
- தாமான் பம்பூ *(Bamboo Garden)*
- தாமான் பூங்கா *(Taman Bunga)*
- தாமான் சிட்டி *(Taman City)*
- தாமான் சிட்டி கானான் *(Taman City Kanan)*
- தாமான் டேசா சிகாம்புட் *(Taman Desa Segambut)*
- தாமான் டூத்தா *(Taman Duta)*
- தாமான் கோ நாம் உவாட் *(Taman Goh Nam Huat)*
- தாமான் கோல்டன் *(Taman Golden)*
- தாமான் கோக் டோ *(Taman Kok Doh)*
- தாமான் லாவா *(Taman Lawa)*
- தாமான் மில்லியன் *(Taman Million)*
- தாமான் நியாகா வாரிஸ் *(Taman Niaga Waris)*
- தாமான் பிரைமா இம்பியான் *(Taman Prima Impian)*
- தாமான் சிகாம்பு *(Taman Segambut)*
- தாமான் ஸ்ரீ பிந்தாங் *(Taman Sri Bintang)*
- தாமான் ஸ்ரீ கூட்டிங் *(Taman Sri Kuching)*
- தாமான் ஸ்ரீ சிகாம்புட் *(Taman Sri Segambut)*
- தாமான் ஸ்ரீ சினார் *(Taman Sri Sinar)*
- தாமான் சிகாம்புட் *(Taman Segambut)*
- தாமான் சிகாம்புட் இண்டா *(Taman Segambut Indah)*
- தாமான் செஜாத்திரா *(Taman Sejahtera)*
- தாமான் எஸ்.பி.பி.கே. சிகாம்புட் *(Taman SPPK Segambut)*
- தாமான் துன் டாக்டர் இஸ்மாயில் (தெற்கு) *(Taman Tun Dr Ismail Selatan)*
- தாமான் துன் டாக்டர் இஸ்மாயில் (வடக்கு) *(Taman Tun Dr Ismail Utara)*
# சிகாம்புட்

## அரசியல்

சிகாம்புட் நாடாளுமன்றத் தொகுதி 1994-ஆம் ஆண்டில் உருவாக்கப்பட்டது. மலேசியப் பொதுத் தேர்தல், 2004 வரை பாரிசான் நேசனல் கட்சியின் பாதுகாப்பான இடமாக கருதப்பட்டது. இருப்பினும், 2008; 2018; பொதுத் தேர்தல்களில் கெராக்கான் கட்சி வெற்றி பெற்றது.  
2018-ஆம் ஆண்டுப் பொதுத் தேர்தலில், பாக்காத்தான் அரப்பான் - ஜனநாயக செயல் கட்சியைச் சேர்ந்த அன்னா இயோ வெற்றி பெற்றார்.
# சிகாம்புட்

## மலேசியாவின் முதல் பெண் சபாநாயகர்

சிகாம்புட்டின் தற்போதைய நாடாளுமன்ற உறுப்பினர் பாக்காத்தான் அரப்பான் - ஜனநாயக செயல் கட்சியைச் சேர்ந்த அன்னா இயோ *(Hannah Yeoh)*. சிலாங்கூர் மாநிலச் சட்டமன்றத்தின் முன்னாள் சபாநாயகர்.  
இவர் மலேசியாவின் முதல் பெண் சபாநாயகர். 34 வயதில் மலேசியாவின் வரலாற்றில் இளைய சபாநாயகரும் இவரே ஆவார். இவர் சிலாங்கூர், சுபாங் ஜெயா சட்டமன்றத் தொகுதியின் முன்னாள் சட்டமன்ற உறுப்பினரும் ஆவார்.